Miss Universe 1986

Ang Miss Universe 1986 ay ang ika-35 edisyon ng Miss Universe pageant, na ginanap sa Atlapa Convention Centre, Lungsod ng Panama, Panama noong 21 Hulyo 1986.

Pagkatapos ng kompetisyon, kinoronahan ni Deborah Carthy-Deu ng Porto Riko si Barbara Palacios ng Beneswela bilang Miss Universe 1986. Ito ang ikatlong tagumpay ng Beneswela sa kasaysayan ng kompetisyon. Nagtapos bilang first runner-up si Christy Fichtner ng Estados Unidos, habang nagtapos bilang second runner-up si Mónica Urbina ng Kolombya.

Mga kandidata mula sa pitumpu't-pitong bansa at teritoryo ang lumahok sa kompetisyong ito. Pinangunahan ni Bob Barker ang kompetisyon, samantalang si Mary Frann ang nagbigay ng komentaryo sa buong kompetisyon.

 Kasaysayan 

 Lokasyon at petsa ng kompetisyon 
May plano si George Honchar, pangulo ng Miss Universe Inc., na ilipat ang kompetisyon mula sa Miami para sa Miss Universe 1986 pageant. Kinokonsidera ni Honchar ang mga lungsod ng Budapest sa Unggarya, Cairo sa Ehipto, pati rin ang mga bansang Espanya at Kanada upang gawing lokasyon ng pageant.

Noong 25 Abril 1986, inanunsyo ng Kagawaran ng Turismo ng Panama na gaganapin ang edisyong ito sa Lungsod ng Panama sa Hulyo 20 sa Atlapa Convention Centre. Gayunpaman, ang petsa nito ay nausog ng isang araw. Naglaan ng $2 million ang Panama upang idaos ang kompetisyon at $2 million para sa advertising campaign nito na 'My Name is Panama' upang isulong ang turismo sa bansa.

 Pagpili ng mga kalahok 
Ang mga kalahok mula sa pitumpu't-pitong mga bansa at teritoryo ay napili upang lumahok sa kompetisyon. Isang kandidata ang nailuklok matapos bumitiw ang orihinal na kalahok.

 Mga pagpalit 
Dapat sanang lalahok si Miss France 1986 Valérie Pascale sa parehong Miss Universe at Miss World, ngunit dahil sa hindi isiniwalat na dahilan, si Miss France Overseas 1986 Catherine Carew ang siyang lumahok sa dalawang kompetisyon.

 Mga unang pagsali, pagbalik, at pag-urong 
Lumahok sa unang pagkakataon ang bansang Baybaying Garing. Bumalik ang bansang Hamayka na huling sumali noong 1975, at ang mga bansang Aruba, Suwisa, at Turkiya na huling sumali noong 1984. Hindi sumali si Samantha Jayne Morton ng Bermuda dahil sa hindi isiniwalat na dahilan. Hindi sumali si Tatjana Spasic ng Yugoslavia dahil hindi ito umabot sa age requirement. Hindi sumali ang mga bansang Dominika, Hayti, Kapuluang Kayman, Senegal, at Tahiti sa edisyong ito matapos mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

 Mga resulta 
 Mga pagkakalagay 
PagkakalagayKandidataMiss Universe 1986  Beneswela – Bárbara Palacios1st runner-up  Estados Unidos – Christy Fichtner2nd runner-up  Kolombya – Mónica Urbina3rd runner-up  Polonya – Brygida Bziukiewicz4th runner-up  Pinlandiya – Tuula PolviTop 10  Brasil – Deise Nunes
  Porto Riko – Elizabeth Robison
  Suwisa – Eveline Glanzmann
  Tsile – Mariana Villasante
  Zaire – Aimée Dobala
Nagwagi1st runner-up2nd runner-up3rd runner-up4th runner-upTop 10

 Mga iskor sa kompetisyon 
Bansa/TeritoryoInterbyuSwimsuitEvening GownKatampatan Beneswela9.390 (1)9.100 (2)9.550 (1)9.346 (1) Estados Unidos8.880 (3)9.380 (1)9.490 (2)9.250 (2) Kolombya 8.850 (4)8.620 (7)9.340 (3)8.936 (4) Polonya9.030 (2)9.000 (3)9.000 (6)9.010 (3) Pinlandiya 8.470 (5)8.880 (4)9.120 (5)8.823 (5) Brasil 8.175 (9)8.810 (5)9.160 (4)8.715 (6) Zaire8.366 (6)8.580 (8)8.920 (7)8.621 (7) Suwisa8.020 (10)8.740 (6)8.870 (8)8.543 (8) Tsile8.230 (8)8.490 (9)8.780 (9)8.500 (9) Porto Riko 8.260 (7)8.330 (10)8.660 (10)8.416 (10)

 Mga espesyal na parangal 
ParangalNagwagiMiss Photogenic  Italya – Susanna HuckstepMiss Congeniality  Guam – Dina Ann SalasBest National Costume  Panama – Gilda García

 Best National Costume 
PagkakalagayKandidataNagwagi  Panama – Gilda García1st runner-up  Brasil – Deise Nunes2nd runner-up  Tsile – Mariana Villasante

 Kompetisyon 

 Pormat ng kompetisyon 
Tulad noong 1984, sampung semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition at evening gown competition ang sampung mga semi-finalist, at kalaunan ay napili ang limang pinalista na sumabak sa question and answer round.

 Komite sa pagpili 

 Harry Langdon – Amerikanong aktor at komedyante
 Don Correia – Amerikanong mananayaw
 Shawn Weatherly – Miss Universe 1980 mula sa Estados Unidos
 Kristy McNichol – Amerikanang aktres
 Patrick Macnee – Ingles na aktor sa telebisyon at pelikula
 Willard Pugh – Amerikanong aktor
 Sandy Duncan – Amerikanang aktres
 Lupita Ferrer
 Jose Quintero
 Paloma San Basilio – Espanyolang mangaawit

 Mga kandidata 
Pitumpu't-pitong kandidata ang lumahok para sa titulo.
Bansa/TeritoryoKandidataEdadBayan ArhentinaMaría de los Ángeles Fernández18Buenos Aires ArubaJacqueline Semeleer22Oranjestad AustralyaLucinda Bucat20Perth AustryaManuela Redtenbacher18Linz BahamasMarie Brown17Nassau BarbadosRoslyn Williams23Saint Michael Baybaying GaringMarie Françoise Kouamé22Yamoussoukro BelhikaGoedele Liekens23Bruselas BelisRomy Taegar21Lungsod ng Belis BeneswelaBárbara Palacios22Caracas BrasilDeise Nunes18Porto Alegre BulibyaElizabeth O'Connor17Tarija CuraçaoChristine Sibilo17Willemstad DinamarkaHelena Christensen17Copenhague EkwadorVerónica Sevilla19Quito El SalvadorVicky Elizabeth Cañas17San Salvador EskosyaNatalie Devlin21Glasgow EspanyaConcepcion Isabel Tur20Málaga Estados UnidosChristy Fichtner23Dallas GalesTracey Rowlands21Swansea GambyaRose Marie Eunson17Banjul GresyaVasilia Mantaki20Atenas GuamDina Ann Salas21Merizo GuwatemalaChrista Wellman19Lungsod ng Guwatemala HamaykaLiliana Cisneros20Kingston HaponHiroko Esaki18Gifu HibraltarGail Francis22Hibraltar Hilagang Kapuluang MarianaChristine Guerrero17Saipan HondurasSandra Navarrete17San Pedro Sula Hong KongRobin Lee23Hong Kong IndiyaMehr Jesia17Bombay InglateraJoanne Sedgley19Newquay IrlandaKaren Shevlin21Belfast IsraelNilly Drucker18Beersheba ItalyaSusanna Huckstep17Trieste KanadaRene Newhouse20Cranbrook Kanlurang AlemanyaBirgit Jahn20Nuremberg Kanlurang SamoaTui Kaye Hunt20Apia Kapuluang Birheng BritanikoShereen Flax21Road Town Kapuluang Birhen ng Estados UnidosJasmine Turner24St. Croix Kapuluang CookLorna Sawtell20Rarotonga Kapuluang Turks at CaicosBarbara Capron19Grand Turk KolombyaMónica Urbina18Bogotá Kosta RikaAurora Velásquez19San Jose LibanoReine Barakat18Beirut LuksemburgoMartine Pilot20Lungsod ng Luksemburgo LupangyeloÞóra Þrastardóttir19Reikiavik MalaysiaBetty Chee19Kota Kinabalu MaltaAntoinette Zerafa21Mosta MehikoAlejandrina Carranza20Hermosillo NoruwegaTone Henriksen20Troms Nuweba SelandiyaChristine Atkinson19Auckland OlandaCaroline Veldkamp20Amsterdam PanamaGilda García22Santiago de Veraguas Papuwa Bagong GuniyaAnna Wild18Goroka ParagwayJohanna Kelner20AsuncionKarin Lindemann21Piura PilipinasVioleta Naluz17Pampanga PinlandiyaTuula Polvi20Laupa PolonyaBrygida Bziukiewicz21Varsovia Porto RikoElizabeth Robison20San Germán PortugalMariana Carriço21Lisboa PransiyaCatherine Carew21Guadalupe Republikang DominikanoLissette Chamorro18Santo Domingo RéunionGeneviève Lebon18Saint-Joseph SingapuraFarah Lange23Singapura Sri LankaIndra Kumari21Colombo SuwesyaAnne Rahmberg20Gothenburg SuwisaEveline Glanzmann21Basel TaylandiyaThaveeporn Klungpoy21Bangkok Timog KoreaYoung-ran Bae20Seoul Trinidad at TobagoCandace Jennings17Port of Spain TsileMariana Villasante23Santiago TsipreChristina Vassaliadou17Limassol TurkiyaDemet Başdemir19Istanbul UrugwaySilvana García23Montevideo ZaireAimee Dobala22Kinshasa
 Mga tala 

 Mga sanggunian 

 Panlabas na kawing 

 Opisyal na website

Kategorya:1986
Kategorya:Panama